Document ID: /roh_data/filtered/fineweb-2-filterrobots_roh.jsonl.gz/60262

In spazi per differents basegns
En il plaunterren dal Center dal Parc sa chatta sper il sectur d’infurmaziun in ulteriur local d’exposiziun, nua che vegnan realisadas exposiziuns temporaras e nua ch’ins chatta infurmaziuns davart nossas tschintg organisaziuns partenarias. Questa stanza dinamica mussa mintga stagiun ina fin duas exposiziuns novas.
21 da matg 2022 fin als 30 october 2022
Las cundiziuns en las muntognas sur il cunfin dal guaud vegnan savens designadas sco extremas u sco ostilas envers la vita. Effectivamain sa differenzieschan ellas cleramain da las cundiziuns en regiuns pli bassas: Ils envierns èn lungs, las stads curtas, l'aura mida savens ed è incalculabla. Tuttina vivan millis creatiras sin questas autezzas. Tge spezias datti qua? Tge adattaziuns las permettan qua in'existenza?